Més de 800 joves es donen cita en el Campionat Autonòmic de Gimnàstica Rítmica a Llíria
01 de juliol de 2024

El Pavelló Pla de l'Arc de Llíria ha albergat, este passat cap de setmana, el Campionat Autonòmic de Gimnàstica Rítmica, que va reunir més de 800 gimnastes, d'entre 6 i 17 anys, de tota la Comunitat Valenciana.

El Club Gimnàstica Rítmica Llíria, que va participar en diverses categories, va obtindre uns magnífics resultats. El duo benjamí es va proclamar campió autonòmic i Jimena González va aconseguir, en la mateixa categoria, la medalla d'or en l'exercici individual de mans lliures.

El regidor d'Esports, Nico Marco, que va assistir al torneig, va manifestar que per a la nostra ciutat “ha sigut un orgull acollir esta competició i vore el pavelló ple, durant dos dies, de tantes joves esportistes i les seues famílies”.

A més, ha volgut felicitar i agrair, “per l'èxit d'este campionat, a la federació valenciana, el club local i l'equip municipal d'Esport que prestat el seu suport en l'organització, i especialment a les gimnastes participants per la il·lusió i l'esforç demostrat en el torneig”.